PRIJEVOD

BILATERALNI SPORAZUM

između Europske unije i Sjedinjenih Američkih Država o bonitetnim mjerama za osiguranje i reosiguranje

Europska unija (EU) i Sjedinjene Američke Države (Sjedinjene Države ili SAD), stranke ovog Sporazuma,

dijeleći cilj pružanja zaštite ugovarateljima osiguranja i reosiguranja i drugim potrošačima, te poštujući pritom sustav nadzora osiguranja i reosiguranja i propise o osiguranju i reosiguranju svake od stranaka,

potvrđujući da se, iz perspektive Sjedinjenih Država, bonitetnim mjerama koje se primjenjuju u Europskoj uniji te zahtjevima i obvezama predviđenima u ovom Sporazumu u odnosu na ustupanja obveza reosiguranja i nadzor grupe postiže razina zaštite ugovaratelja osiguranja i drugih potrošača koja je usklađena sa zahtjevima iz Zakona o saveznom uredu za osiguranje iz 2010. (Federal Insurance Office Act of 2010),

priznavajući rastuću potrebu za suradnjom između nadzornih tijela EU-a i SAD-a, uključujući razmjenu povjerljivih informacija, a zbog sve veće globalizacije tržištâ osiguranja i reosiguranja,

uzimajući u obzir činjenicu da su praktični aranžmani za prekograničnu suradnju ključni za nadzor osiguratelja i reosiguratelja i u razdoblju stabilnosti i u razdoblju krize,

uzimajući u obzir razmijenjene informacije o regulatornim okvirima svake od stranaka i nakon pozornog razmatranja tih okvira,

vodeći računa o prednostima koje povećanjem regulatorne sigurnosti prilikom primjene regulatornih okvira za osiguranje i reosiguranje ostvaruju osiguratelji i reosiguratelji koji posluju na području svake od stranaka,

priznavajući da se ugovorima o reosiguranju smanjuju rizici u prekograničnom kontekstu, pod uvjetom da su ispunjeni važeći bonitetni zahtjevi i vodeći računa o zaštiti ugovaratelja osiguranja i drugih potrošača,

priznavajući da nadzor grupe osiguratelja i reosiguratelja nadzornim tijelima omogućuje donošenje pravilne procjene financijskog položaja tih grupa,

priznavajući potrebu za zahtjevom u vezi s kapitalom grupe ili za procjenom kapitala grupe za osiguratelje i reosiguratelje koji su dio grupe koja posluje na području obiju stranaka te činjenicu da se zahtjev u vezi s kapitalom grupe ili procjena kapitala grupe može, na razini glavnog matičnog društva, temeljiti na pristupu matične stranke,

potvrđujući važnost koje specifikacije za zahtjev u vezi s kapitalom grupe ili procjenu kapitala grupe imaju za nadzor grupe te važnost primjene korektivnih mjera, preventivnih mjera ili drugih mjera reakcije koje, prema potrebi, poduzima nadzorno tijelo na temelju tog zahtjeva ili procjene, te

potičući razmjenu informacija među nadzornim tijelima radi provedbe nadzora nad osigurateljima i reosigurateljima u interesu ugovaratelja osiguranja i drugih potrošača,

sporazumjele su se kako slijedi:

Članak 1.

Ciljevi

Ovim se Sporazumom uređuje sljedeće:

Članak 2.

Definicije

Za potrebe ovog Sporazuma primjenjuju se sljedeće definicije:

Članak 3.

Reosiguranje

1. Podložno uvjetima iz stavka 4., stranke ne zadržavaju niti donose te osiguravaju da njihova nadzorna tijela ili sva ostala nadležna tijela ne zadržavaju niti donose, kao uvjet za odobrenje reosiguratelju preuzimatelju koji ima sjedište ili domicil na području druge stranke (dalje u tekstu, za potrebe članka 3. „reosiguratelj preuzimatelj matične stranke”) za sklapanje ugovora o reosiguranju s osigurateljem ustupiteljem koji ima sjedište ili domicil na njezinu državnom području (dalje u tekstu, za potrebe članka 3. „osiguratelj ustupitelj stranke domaćina”):

što bi, u slučaju navedenom pod (a) ili (b) dovelo do postupanja prema reosigurateljima preuzimateljima matične stranke koje je nepovoljnije od postupanja prema reosigurateljima preuzimateljima koji imaju sjedište ili domicil na području istog nadzornog tijela kao i osiguratelj ustupitelj stranke domaćina. Ovim stavkom stranci na čijem području osiguratelj ustupitelj ima sjedište ili domicil (dalje u tekstu, za potrebe članka 3. „stranka domaćin”) ili njezinim nadzornim tijelima ne zabranjuje se primjena zahtjevâ kao uvjeta za odobrenje reosiguratelju preuzimatelju matične stranke za sklapanje ugovora o reosiguranju s osigurateljem ustupiteljem stranke domaćina ako se isti zahtjevi primjenjuju na ugovore o reosiguranju između osiguratelja ustupitelja i reosiguratelja preuzimatelja koji imaju sjedište ili domicil na području istog nadzornog tijela.

2. Podložno uvjetima iz stavka 4., stranka domaćin ne zadržava niti donosi te osigurava da njezina nadzorna tijela ili sva ostala nadležna tijela ne zadržavaju niti donose, kao uvjet za odobrenje osiguratelju ustupitelju stranke domaćina za knjiženje potraživanja za reosiguranje ili učinke smanjenja rizika na temelju ugovora o reosiguranju sklopljenih s reosigurateljem preuzimateljem matične stranke:

što bi, u slučaju navedenom pod (a) ili (b) dovelo do postupanja prema reosiguratelljima preuzimateljima matične stranke koje je nepovoljnije od postupanja prema reosigurateljima preuzimateljima koji imaju sjedište ili domicil na području istog nadzornog tijela kao i osiguratelj ustupitelj stranke domaćina. Ovim stavkom stranci domaćinu ili njezinim nadzornim tijelima ne zabranjuje se primjena zahtjevâ kao uvjeta za odobrenje osiguratelju ustupitelju stranke domaćina za knjiženje potraživanja za reosiguranje ili učinke smanjenja rizika na temelju ugovora o reosiguranju sklopljenih s reosigurateljem preuzimateljem matične stranke ako se isti zahtjevi primjenjuju na ugovore o reosiguranju između osiguratelja ustupitelja i reosiguratelja preuzimatelja koji imaju sjedište ili domicil na području istog nadzornog tijela.

3. Podložno uvjetima iz stavka 4., stranka domaćin ne zadržava niti donosi te osigurava da njezina nadzorna tijela ili sva ostala nadležna tijela, kako je primjenjivo, ne zadržavaju niti donose, kao uvjet za sklapanje ugovora o reosiguranju s osigurateljem ustupiteljem stranke domaćina ili kao uvjet za odobrenje osiguratelju ustupitelju stranke domaćina za knjiženje potraživanja za to reosiguranje ili potraživanja za učinke smanjenja rizika na temelju tog ugovora o reosiguranju:

što bi, u slučaju navedenom pod (a) ili (b) dovelo do postupanja prema reosiguratelju preuzimatelju matične stranke koje je nepovoljnije od postupanja prema reosigurateljima preuzimateljima koji imaju sjedište ili domicil na području nadzornog tijela osiguratelja ustupitelja stranke domaćina ili imaju dozvolu ili dopuštenje za rad na području nadzornog tijela osiguratelja ustupitelja stranke domaćina. Za državu SAD-a, „imaju dopuštenje za rad” za potrebe ove odredbe znači im je odobren rad u toj državi.

4. Stavci od 1. do 3. primjenjuju se podložno sljedećim uvjetima:

5. Ničim u ovom Sporazumu ne sprečava se reosiguratelja preuzimatelja da dobrovoljno dostavlja informacije nadzornim tijelima.

6. Kada nadzorno tijelo domaćin utvrdi da reosiguratelj preuzimatelj matične stranke više ne ispunjava jedan od uvjeta navedenih u stavku 4. svaka stranka u pogledu svojih nadzornih tijela, a u svojstvu stranke domaćina, osigurava da nadzorno tijelo domaćin uvede bilo koji od zahtjeva navedenih u stavcima 1. do 3. samo ako to nadzorno tijelo domaćin postupa u skladu s postupkom utvrđenim u točkama (a) do (c):

7. Podložno primjenjivom pravu i uvjetima ovog Sporazuma, ničim u ovom članku ne ograničava se niti se na bilo koji način mijenja mogućnost za stranke ugovora o reosiguranju da se dogovore o zahtjevima za kolateralom ili drugim uvjetima u tom ugovoru o reosiguranju.

8. Ovaj Sporazum primjenjuje se samo na ugovore o reosiguranju sklopljene, izmijenjene ili obnovljene na datum na koji mjera kojom se kolateral smanjuje u skladu s ovim člankom počinje proizvoditi učinke i samo u odnosu na gubitke koji su nastali i pričuve koje su iskazane na i nakon kasnijeg od sljedećih datuma: i. datuma uvođenja mjere ili ii. datuma na koji takv novi ugovor o reosiguranju, njegova izmjena ili obnova počnu proizvoditi učinke, ovisno o tome što nastupi kasnije. Ničim u ovom Sporazumu ne ograničava se niti se na bilo koji način mijenja mogućnost za stranke bilo kojeg ugovora o reosiguranju da u pregovorima ponovno dogovore takav ugovor o reosiguranju.

9. Radi veće jasnoće, u slučaju otkaza ovog Sporazuma, ničim u ovom Sporazumu ne sprečava se nadzorna tijela ni druga nadležna tijela da u vezi s obvezama iz ugovora o reosiguranju koji su opisani u ovom Sporazumu zahtijevaju lokalnu prisutnost reosiguratelja preuzimatelja stranke domaćina ili da zahtijevaju polaganje kolaterala i ispunjavanje s time povezanih zahtjeva ili usklađenost s drugim odredbama primjenjivog prava.

Članak 4.

Nadzor grupe

Za potrebe članaka 9. i 10. stranke uspostavljaju sljedeće prakse nadzora grupe:

Članak 5.

Razmjena informacija

1. Stranke u svojim jurisdikcijama potiču nadzorna tijela na suradnju u razmjeni informacija u skladu s praksama utvrđenima u Prilogu. Stranke su suglasne da će se primjenom takvih praksi poboljšati suradnja i razmjena informacija, poštujući visoki standard zaštite povjerljivosti.

2. Ništa u ovom Sporazumu ne odnosi se na zahtjeve koji se mogu primijeniti na razmjenu osobnih podataka među nadzornim tijelima.

Članak 6.

Prilog

Prilog ovom Sporazumu njegov je sastavni dio.

Članak 7.

Zajednički odbor

1. Stranke osnivaju Zajednički odbor koji se sastoji od predstavnika Sjedinjenih Država i predstavnika Europske unije i koji strankama služi kao forum za savjetovanje i razmjenu informacija o upravljanju Sporazumom i njegovoj pravilnoj provedbi.

2. Stranke se savjetuju u okviru Zajedničkog odbora u vezi s ovim Sporazumom:

3. Zajednički odbor može razmatrati sljedeće:

4. Zajednički odbor može donijeti poslovnik.

5. Stranke predsjedaju Zajedničkim odborom naizmjence, po jednu godinu, osim ako odluče drukčije. Predsjednik Zajedničkog odbora može sazvati sastanak Zajedničkog odbora u vrijeme i na način o kojima mogu odlučiti stranke.

6. Zajednički odbor može sazvati radne skupine koje će mu pomagati u radu.

Članak 8.

Stupanje na snagu

Ovaj Sporazum stupa na snagu sedam dana nakon datuma na koji stranke razmijene pisane obavijesti kojima se potvrđuje da su ispunile svoje interne zahtjeve i dovršile svoje interne postupke ili na drugi dan o kojem se stranke dogovore.

Članak 9.

Provedba Sporazuma

1. Od dana stupanja na snagu ili početka privremene primjene ovog Sporazuma, ovisno o tome što nastupi ranije, stranke potiču relevantna tijela da se suzdrže od poduzimanje mjera koje nisu u skladu s bilo kojim od uvjeta ili bilo kojom od obveza iz Sporazuma, među ostalim u vezi s ukidanjem zahtjevâ za kolateralom i lokalnom prisutnošću iz članka 3. To može uključivati, prema potrebi, razmjenu pisama među relevantnim tijelima o pitanjima koja se odnose na ovaj Sporazum.

2. Od dana stupanja na snagu ili početka privremene primjene ovog Sporazuma, ovisno o tome što nastupi ranije, stranke što je prije moguće u skladu s člankom 10. poduzimaju sve primjerene mjere radi provedbe i primjene ovog Sporazuma.

3. Od dana stupanja na snagu ili početka privremene primjene ovog Sporazuma, ovisno o tome što nastupi ranije, Sjedinjene Države potiču svaku državu SAD-a da žurno donese sljedeće mjere:

4. Pod uvjetom da ovaj Sporazum stupi na snagu, Sjedinjene Države najkasnije prvi dan u mjesecu 42 mjeseca nakon dana potpisivanja ovog Sporazuma započinju na temelju svojih zakona i propisa evaluirati moguću nadređenost ovog Sporazuma u odnosu na mjere osiguranja bilo koje države SAD-a za koje Sjedinjene Države utvrde da nisu u skladu s ovim Sporazumom i koje dovode do toga da je postupanje prema osiguratelju ili reosiguratelju iz EU-a nepovoljnije od postupanja prema osiguratelju ili reosiguratelju iz SAD-a koji ima domicil, dozvolu ili drugo odobrenje za rad u toj državi SAD-a. Pod uvjetom da ovaj Sporazum stupi na snagu, Sjedinjene Države najkasnije prvi dan u mjesecu 60 mjeseci nakon dana potpisivanja ovog Sporazuma dovršavaju svaki, na temelju svojih zakona i propisa potreban, postupak utvrđivanja nadređenosti ovog Sporazuma u odnosu na mjere osiguranja bilo koje države SAD-a koje su predmet takve evaluacije. Za potrebe ovog stavka, Sjedinjene Države u svrhu odluke o mogućoj nadređenosti daju prednost državama s najvećim opsegom bruto ustupljenog reosiguranja.

Članak 10.

Primjena Sporazuma

1. Osim ako je drukčije utvrđeno, ovaj Sporazum primjenjuje se od dana stupanja na snagu ili 60 mjeseci od dana potpisivanja ovog Sporazuma, ovisno o tome što nastupi kasnije.

2. Neovisno o članku 8. i stavku 1. ovog članka:

3. Ako stranka ne poštuje odredbe iz stavka 2. do datuma utvrđenih u tom stavku, druga stranka može zatražiti obvezno savjetovanje putem Zajedničkog odbora.

Članak 11.

Otkaz i obvezno savjetovanje

1. Nakon obveznog savjetovanja svaka stranka može u bilo kojem trenutku otkazati ovaj Sporazum pisanom obaviješću drugoj stranci, podložno postupcima iz ovog članka. Osim ako su se stranke drukčije dogovorile u pisanom obliku, otkaz počinje proizvoditi učinke 180 dana nakon datuma takve obavijesti, odnosno 90 dana nakon datuma takve obavijesti u slučaju otkaza opisanog u članku 10. stavku 2. točki (c). Posebice, stranke mogu otkazati ovaj Sporazum ako bilo koja od stranaka nije ispunila svoje obveze iz ovog Sporazuma ili je poduzela mjere koje nisu u skladu s ciljevima ovog Sporazuma.

2. Prije slanja odluke o otkazu ovog Sporazuma, među ostalim u vezi s odredbama članka 10., stranka o tome obavješćuje predsjednika Zajedničkog odbora.

3. Stranke poduzimaju potrebne korake kako bi obavijestile zainteresirane strane o učincima otkaza Sporazuma na osiguratelje i reosiguratelje u u njihovim jurisdikcijama.

4. Obvezno savjetovanje putem Zajedničkog odbora potrebno je ako ga od predsjednika Zajedničkog odbora zahtijeva bilo koja od stranaka te započinje najkasnije 30 dana ili, ako se zahtijeva kako je opisano u članku 10. stavku 2. točki (c), sedam dana nakon takvog zahtjeva, osim ako se stranke dogovore drukčije. Stranka koja zahtijeva obvezno savjetovanje u pisanom obliku navodi razloge za obvezno savjetovanje. Stranke mogu odrediti mjesto održavanja obveznog savjetovanja, a ako se o tome ne mogu dogovoriti, stranka koja zahtijeva obvezno savjetovanje predlaže tri neutralna mjesta izvan područja stranaka, a druga stranka odabire jedno od njih.

5. Obvezno savjetovanje potrebno je prije otkaza ovog Sporazuma, među ostalim u vezi s odredbama članka 10.

6. Ako stranka odbije sudjelovati u obveznom savjetovanju kako je predviđeno u ovom članku, stranka koja želi otkazati ovaj Sporazum može ga otkazati kako je predviđeno u stavku 1. ovog članka.

Članak 12.

Izmjene

1. Stranke se mogu u pisanom obliku dogovoriti da izmijene ovaj Sporazum.

2. Ako stranka želi izmijeniti ovaj Sporazum, ona drugoj stranci u pisanom obliku šalje zahtjev za početak pregovora o izmjeni Sporazuma.

3. Zahtjev za početak pregovora o izmjeni Sporazuma šalje se Zajedničkom odboru.

Done at Washington on the twenty second day of September in the year two thousand and seventeen.